Janis Joplin

Janis Lyn Joplin (1943 m. sausio 19 d. Port Arture, Teksase, JAV – 1970 m. spalio 4 d. Los Andžele, Kalifornijoje) – amerikiečių dainininkė, muzikos aranžuotoja ir dainų kūrėja, daugiausia kūrusi roko, soul ir bliuzo muziką. Pasižymėjo stipriu mecosoprano vokalu. XX a. septintojo dešimtmečio pabaigoje ji debiutavo su grupe „Big Brother and the Holding Company“, vėliau pradėjo solo karjerą.

 Biografija 
Janis Joplin gimė inžinieriaus ir koledžo registratorės šeimoje. Jau būsimosios žvaigždės vaikystėje tėvai pastebėjo, kad Janis reikalauja daugiau dėmesio negu jaunesnieji jų vaikai Michael ir Laura.

Paauglystėje J. Joplin susidomėjo bliuzu. Ji klausė tokių atlikėjų kaip Bessie Smith ir Big Mama Thorton. Iš pradžių Janis dainavo bliuzą ir liaudies muziką su draugais. Janis tuo metu neišvengė psichologinių problemų, nes turėjo antsvorio, paauglės oda buvo labai spuoguota. Bendraklasiai net pravardžiuodavo J. Joplin kiaule.

1960 m. Janis Joplin baigė vidurinę mokyklą ir įstojo į Teksaso universitetą, bet studijų nebaigė. 1962 m., kai Janis metė studijas, vietiniame laikraštyje pasirodė straipsnis antrašte „She Dares to be Different“ („Ji išdrįso būti kitokia“).

 Karjera 
1963 m. Janis persikraustė į San Franciską. Jau 1964 m. ji padedama būsimojo Jefferson Airplane gitaristo Jorma Kaukonen ir perkusininkės Margaret Kaukonen įrašė pirmąsias savo dainas, tokias kaip „Typewriter Talk“, „Trouble In Mind“, „Kansas City Blues“, „Hesitation Blues“, „Nobody Knows You When You're Down And Out“, „Daddy, Daddy, Daddy“ and „Long Black Train Blues“.

Tuo metu atlikėja vis labiau klimpo į narkotikų liūną, buvo visiškai priklausoma nuo heroino. Draugai, sužinoję apie žalingus Janis įpročius, bandė ją įtikinti grįžti į Teksasą. Grįžusi į gimtinę Janis pakeitė gyvenimo būdą, ėmė vengti ne tik narkotikų, bet ir alkoholio, pakeitė stilių – pradėjo dėvėti ypač kuklias sukneles ir net baigė universitetą.

 Big Brother and The Holding Company 

1966 m. bliuzinis Janis Joplin vokalas sudomino psichodelinio roko grupę „Big Brother and The Holding Company“. Čikagoje grupė pasirašė kontraktą su nepriklausoma įrašų kompanija „Mainstream Records“, kuri nepaisė įsipareigojimų ir per mažai mokėjo. Tada „Big Brother and The Holding Company“ išvyko į Kaliforniją, kur Janis vėl įniko į narkotikus.

1967 m. Joplin susipažino su Country Joe McDonald, grupės Country Joe and the Fish nariu. Su Joe ji net keletą mėnesių gyveno kartu kaip pora. Tada Janis pradėjo dainuoti San Francisko klubuose, o 1968 m. debiutavo televizijoje ABC. Po to ji tapo žinoma kaip kolektyvo „Janis Joplin and Big Brother and the Holding Company“ narė.

 The Kozmic Blues Band 
Joplin paliko „Big Brother“ ir suformavo naują grupę, pavadinimu „The Kozmic Blues Band“. 1969 m. išleistas jų albumas vėliau tapo auksiniu, bet kritikai jų atliekamą muziką vis tiek vertino prieštaringai. Metų pabaigoje „The Kozmic Blues Band“ iširo. Tada Janis tapo „The Full Tilt Boogie Band“ nare ir kolektyvu buvo pakankamai patenkinta.

 Full Tilt Boogie Band 
Joplin vėl grįžo prie savo ankstesnių įpročių ir audringo gyvenimo. Trečioji grupė pavadinimu „Full Tilt Boogie Band“ susikūrė 1970 m. balandžio mėn. Joplin buvo patenkinta grupe, nes manė, kad tai tinkamiausia grupė jos muzikos žanrui.

Janis Joplin 1970 m. spalio 1 d. Beverli Hilse pasirašė savo testamentą. Dar nebaigus jos studijinio albumo „Pearl“ (jos pravardė) įrašų Joplin 1970 m. spalio 4 d. buvo rasta negyva viename iš viešbučio Los Andžele kambarių. Mirties priežastis buvo heroino ir alkoholio padauginimas.

Dainoje „Buried alive in the Blues“ (albumas „Pearl“) trūksta dainininkės vokalo, nes jį Joplin turėjo įdainuoti 1970 m. spalio 5 d.

 Diskografija 

Janis Joplin ir Jorma Kaukonen
 Pavadinimas Išleidimo data Įrašų kompanija Pastabos The Typewriter Tape 1964 Bootleg recording

Big Brother and the Holding Company
 Pavadinimas Išleidimo data Įrašų kompanija PastabosBig Brother & the Holding Company1967Mainstream RecordsBig Brother & the Holding Company1967?ColumbiaYra dvi papildomos dainosBig Brother & the Holding Company1967, CD 1999Columbia Legacy RecordingsYra dvi papildomos dainosCheap Thrills1968Columbia Records2x platininis albumasCheap Thrills1968, CD 1999Legacy RecordingsYra keturios papildomos dainosLive at Winterland '681998Columbia LegacyASIN: B000007TSP

Kozmic Blues Band
 Pavadinimas Išleidimo data Įrašų kompanija PastabosI Got Dem Ol' Kozmic Blues Again Mama!1969Columbia RecordsPlatininis albumasI Got Dem Ol' Kozmic Blues Again Mama!1969, CD 1999Legacy RecordingsYra trys papildomos dainos

Full Tilt Boogie
 Pavadinimas Išleidimo data Įrašų kompanija PastabosPearl1971Columbia RecordsPearl1971, CD (vėliau)Sony MusicPearl1971, CD 1999Legacy RecordingsYra 4 papildomos dainosPearl1971, 2CD 2005Legacy RecordingsCD1 – 6 papildomos dainosCD2 – pilnas dainų rinkinys iš "The Festival Express Tour"

Big Brother & the Holding Company / Full Tilt Boogie
 Pavadinimas Išleidimo data Įrašų kompanija PastabosJoplin: In Concert1972Columbia RecordsASIN: B0000024Y7

Vėlesnės kolekcijos
 Pavadinimas Išleidimo data Įrašų kompanija PastabosJanis Joplin's Greatest Hits1973Columbia RecordsASIN B00000K2W1, 7x platininisJanis1975Columbia Records2 diskaiAnthology19802 diskaiFarewell Song1983Columbia RecordsASIN: B000W44S8ECheaper Thrills1984Fan ClubASIN: B000LYA9X8Janis1993Columbia Legacy3 diskai – ASIN: B00000286P18 Essential Songs1995Columbia LegacyASIN: B000002B1A, Gold RIAAThe Collection19953 diskaiASIN: B000BM6ATWLive at Woodstock: August 19, 19691999Box of Pearls1999Sony Legacy5 diskai – ASIN: B0009YNSK6Super Hits2000SonyASIN: B00004T1E6Love, Janis2001SonyASIN: B00005EBINEssential Janis Joplin2003SonyASIN: B00007MB6YVery Best of Janis Joplin2007ASIN: B000026A35

 Šaltiniai 

 Nuorodos 

 Oficiali svetainė
 Janis Joplin's Kozmic Blues – janisjoplin.net
 Janis Joplin biografija – Fyne Times 
 In Memoriam Janis Joplin  


Kategorija:JAV dainininkai
Kategorija:Dainų autoriai
Kategorija:Bliuzo atlikėjai